Diari Oficial de la Generalitat Valenciana


Sumari del DOGV 8008, del 27-03-2017 (2017/2388)

RESOLUCIÓ de 20 de març de 2017, del director general de l'Institut Valencià d'Atenció Social i Sanitària (IVASS), per la qual es convoquen les borses d'ocupació temporal de les categories de cuidador/a, infermer/a i cuiner/a.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2388


Data del document
:   20-03-2017

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * Institut Valencià d'Atenció Social i Sanitària
    * concurs administratiu

RESOLUCIÓ de 20 de març de 2017, del director general de l'Institut Valencià d'Atenció Social i Sanitària (IVASS), per la qual es convoquen les borses d'ocupació temporal de les categories de cuidador/a, infermer/a i cuiner/a. [2017/2388]  
Les necessitats de recursos humans en l'Institut Valencià d'Atenció Social i Sanitària (IVASS) requereixen la constitució de borses de treball temporal.  
El procés que ha portat a l'aprovació d'aquesta convocatòria s'ha realitzat, prèvia negociació amb els sindicats representatius, a l'empara del que disposa el II Conveni col·lectiu del personal laboral al servei del Consorci Valencià de Serveis Socials i el Reial decret legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, i, en el que és aplicable, la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
La present convocatòria ha sigut autoritzada pel Consell de Direcció de l'entitat en la seua sessió del passat dia 13 de març de 2017, de conformitat amb l'article 6.g del Decret 7/2013, de 4 de Gener, del Consell, pel qual s'aprova el Reglament d'organització i funcionament de l'Institut.  
Per tot això, en virtut de les competències que s'atribueixen al director general de l'IVASS en l'article 8 del reglament esmentat, escau dictar la resolució següent:  
  
Primer. Objecte  
La present convocatòria té per objecte constituir borses de treball temporal per a l'exercici provisional de llocs de treball, mitjançant la contractació laboral temporal, segons corresponga, com es refereix en l'article 8 del II Conveni col·lectiu per al personal laboral al servei del Consorci Valencià de Serveis Socials, així com regular-ne el funcionament.  
La present convocatòria té per objecte constituir borses de treball d'ocupació temporal per a les categories professionals de cuidador/a, infermer/a i cuiner/a.  
  
Segon. Àmbit d'aplicació  
És aplicable a les borses de treball temporal corresponents als llocs de treball de les categories convocades per l'IVASS, excloent-ne les borses de millora d'ocupació.  
Les esmentades borses es constituiran d'acord amb els criteris i normes de funcionament que s'exposen a continuació.  
  
Tercer. Llocs a proveir mitjançant les borses de treball temporal  
Es podran proveir mitjançant les borses regulades en les presents bases, les vacants definitives que no es puguen proveir amb personal fix o interí a temps parcial, els llocs temporalment vacants amb dret a reserva a favor del seu titular, i les substitucions per qualsevol de les causes previstes legalment o reglamentàriament, la provisió de les quals no s'efectue d'acord amb el que disposen les bases que regulen la millora d'ocupació com a sistema de provisió temporal de llocs de treball.  
  
Quart. Constitució de les borses  
1. Les borses que es convoquen mitjançant aquesta resolució es constituiran atenent el principi d'especialitat, segons la categoria dels llocs a proveir. No obstant això, per afinitat de funcions, podran agrupar-se llocs de treball de diferents característiques, sempre que tinguen la mateixa naturalesa laboral i pertanguen al mateix grup de titulació.  
2. Les borses tindran àmbit territorial autonòmic. Constitueixen huit àrees específiques, i es podran realitzar en la sol·licitud de participació en qualsevol de les àrees següents:  
Àrea 1: Castelló de la Plana, la Vall d'Uixó i Borriana.  
Àrea 2: Benicarló  
Àrea 3: València, Burjassot, Rocafort, Aldaia,  
Àrea 4: Cheste, Manises,  
Àrea 5: Alzira, Cullera, Carlet,  
Àrea 6: Xàtiva.  
Àrea 7: Elx.  
Àrea 8: Paterna (CEE)  
Si s'incorpora un centre nou a l'entitat, s'adscriurà automàticament a la zona més pròxima. Així mateix, en cas de cessar l'activitat d'algun dels centres de l'entitat, es procedirà automàticament a excloure la dita localitat de la borsa, a excepció que hi haja altres centres en aquella.  
  
3. Constituïdes les borses, no podrà modificar-se l'opció territorial que es va fer constar en la sol·licitud de participació en el procediment.  
No obstant el que estableix el paràgraf anterior, en el cas de canvi de domicili a més de 40 quilòmetres del que consta en la sol·licitud de la borsa, degudament justificat, podrà sol·licitar-se el canvi d'àrea de la borsa, amb un màxim d'una sol·licitud durant la vigència de la borsa, i que produirà efectes al mes d'haver-se presentat la sol·licitud per escrit, amb justificant de tot això.  
  
Cinqué. Requisits per a integrar-se en la borsa de treball temporal  
1. Les borses de treball temporal que es convoquen estaran formades pel personal que ho sol·licite i que reunisquen els requisits establits en aquesta resolució.  
2. Per a participar en la convocatòria de borsa de treball temporal que mitjançant la present resolució es convoca, es requereix acreditar estar en possessió de les titulacions acadèmiques següents:  
- Infermer/a: Grau Universitari en Infermeria, Diplomat/ada Universitari/ària en Infermeria o titulacions equivalents.  
- Cuidador/a: Tècnic/a de Cures Auxiliars d'Infermeria, Tècnic/a d'Atenció a Persones en Situació de Dependència o titulacions equivalents.  
- Cuiner o cuinera: Cicle Mitjà de Cuina i Gastronomia, o si no s'està en possessió d'aquest títol, es podran presentar les i els candidats que posseïsquen Graduat en ESO o Graduat Escolar i experiència professional acreditada com a cuiner o cuinera per un període mínim d'un any per a col·lectivitats (menjadors col·lectius: hotels, residències, col·legis, hospitals, etc.), o bé Formació Professional de primer grau o equivalent i experiència professional acreditada com a cuiner o cuinera per un període mínim d'un any per a col·lectivitats (menjadors col·lectius: hotels, residències, col·legis, hospitals, etc.).  
3. Podran participar en les presents borses de treball de temporal aquelles persones que, estant en possessió dels títols i certificats establits en l'anterior apartat, reunisquen els requisits següents:  
a) Tenir nacionalitat espanyola o nacional d'un estat membre de la Unió Europea o nacional d'aquells estats a què, en virtut de tractats internacionals establits per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea. Així mateix, es podran presentar aspirants amb nacionalitat diferent de l'esmentada adés, i únicament serà necessari complir els requisits establits en la normativa vigent. Qui obtinga l'adjudicació del lloc de treball oferit haurà d'acreditar almenys el permís de treball i de residència, en el moment de la contractació.  
  
b) Tenir complits 16 anys, i no excedir l'edat de jubilació forçosa. Als efectes de regular les condicions de contractació dels menors d'edat: entre 16 i 17 anys caldrà ajustar-se al que disposa la normativa legal respecte al treball a torns i nocturn.  
c) No patir malaltia ni estar afectat o afectada per limitació física, psíquica i/o sensorial que siga incompatible amb l'exercici de les corresponents funcions i/o tasques pròpies del lloc a exercir.  
Per a poder incloure's en la borsa i acreditar l'aspecte esmentat, s'aportarà declaració responsable de la persona aspirant arreplegada a través de l'annex III, on se'n farà constància.  
A la incorporació al lloc, el Servei de Vigilància de la Salut de l'IVASS emetrà l'informe d'aptitud per al desenvolupament de les funcions del lloc, i en cas que no siga apte, se l'exclourà de la borsa de treball.  
d) No haver sigut separat o separada mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.  
e) No haver-li sigut imposada sanció disciplinària en qualsevol administració pública o, en cas contrari, no haver sigut cancel·lada del seu full de serveis o tenir dret a la seua cancel·lació.  
f) No estar sotmès a expedient disciplinari ni procés penal en curs. No obstant això, en cas contrari podrà sol·licitar-se la inclusió en la borsa; quedant la inclusió condicionada a la resolució que pose fi a l'expedient o procés.  
En relació als apartats d, e, i f d'aquest article, tots els sol·licitants hauran d'omplir la declaració responsable, annex III.  
g) Haver obtingut almenys 1 punt segons el que disposa el barem de mèrits establit en les presents bases.  
4. Aquests requisits hauran de posseir-se el dia de la finalització del termini de presentació de sol·licituds, i mantenir-se durant la permanència en les borses.  
5. Els candidats a la borsa de treball temporal que no acrediten serveis prestats en l'entitat hauran de superar un test psicotècnic, amb caràcter previ a la incorporació en borsa.  
6. Si en qualsevol moment posterior a l'aprovació de la llista de persones admeses i excloses, inclús una vegada haja finalitzat el procés selectiu, s'advertira inexactitud o falsedat en les sol·licituds o en la documentació aportada per la persona interessada, aquesta es considerarà defecte irreparable i es resoldrà amb la seua exclusió en el procediment.  
7. Durant l'exercici temporal del lloc no podrà compatibilitzar-se l'exercici d'aquesta amb un segon lloc de treball, càrrec o activitat en el sector públic o privat, excepte els supòsits excepcionals que amb l'autorització prèvia preveuen les disposicions vigents en matèria d'incompatibilitats.  
8. En el moment que es realitze el contracte haurà d'acreditar que compleix tots els requisits exigits per a ocupar el lloc.  
9. El personal estarà subjecte al període de prova establit en el vigent conveni col·lectiu d'aplicació. La falta de superació aquest, suposarà l'exclusió de la borsa d'aqueixa categoria.  
  
Sisé. Inclusió en borsa del personal a temps complet en lloc vacant sense reserva  
El personal temporal que ocupa un lloc vacant de la relació de llocs de treball de l'IVASS a temps complet sense reserva de titular, no serà necessària la seua inscripció en la present convocatòria en la mateixa categoria que ocupa.  
Únicament es procedirà a la inclusió en borsa d'aquest personal, en ocasió del seu cessament, entenent aquest com a cessament no voluntari, i amb la sol·licitud prèvia de la persona interessada en el termini de deu dies a comptar de la seua data.  
Quan es produïsca el cessament, després de la sol·licitud d'inscripció i entrega de documentació, es procedirà a la revisió dels requisits, i baremació, i la seua activació en borsa es produirà per acord de la comissió, per ordre de puntuació, en el termini màxim d'un mes a comptar des de la presentació de la seua instància.  
  
Seté. Període de vigència de les borses de substitució  
Amb caràcter general el període de vigència de les borses de treball temporal tindrà un període màxim de vigència de tres anys, comptats a partir de l'endemà de la publicació de la relació definitiva de persones admeses.  
Si al terme del període esmentat no s'haguera constituït una nova borsa que substituïsca l'anterior, la vigència d'aquesta es prorrogarà de manera automàtica, sense necessitat de cap acte exprés, fins que quede constituïda la nova, prèvia la corresponent convocatòria.  
No obstant això, podrà convocar-se nova borsa abans que transcórrega el període de vigència de l'anterior prèvia informació a la comissió de seguiment.  
En tot cas, es constituiran noves borses de treball temporal, després de la finalització dels procediments de selecció convocats en execució de les ofertes públiques d'ocupació de l'entitat de les categories corresponents, respecte a aquells i aquelles participants que hagen superat almenys un exercici de la fase d'oposició.  
  
Huité. Termini de presentació de sol·licituds i documents a presentar per a inscriure's en les borses  
1. Les sol·licituds per a la inscripció de candidats i candidates en les categories convocades es presentaran únicament a través de la pàgina bolsaempleoivass.es en el termini de vint dies, comptats des de l'endemà de la publicació de la present resolució en el Diari Oficial de la Generalitat Valenciana.  
2. Les persones interessades a formar part de la present borsa hauran d'omplir en la pàgina bolsaempleoivass.es la documentació següent:  
  
a) Annex I: sol·licitud d'inscripció.  
b) Annex II: full d'autobaremació omplit. Cada persona interessada haurà de puntuar-se mitjançant el full d'autobaremació de conformitat amb el barem establit en l'article 14 de la present resolució. L'autobarem constitueix declaració responsable de les dades omplides.  
  
c) Annex III: declaració responsable de l'aptitud mèdica (article 5.3.c), declaració responsable de no estar incurs en expedient (article 5.3.d, e i f), i declaració responsable de veracitat de la documentació aportada.  
3. Així mateix, hauran d'aportar, en format PDF, JPG o PNG, la documentació següent en la pàgina bolsaempleoivass.es:  
a) Fotocòpia de DNI/ NIE o passaport.  
b) Documentació acreditativa de la titulació requerida per a l'exercici del lloc.  
c) Documentació acreditativa dels mèrits que desitgen fer valdre, d'acord amb el barem establit en l'article 14 de la present resolució referit al barem de mèrits, així com vida laboral, contractes laborals, i certificat de temps treballat.  
d) Documentació acreditativa de la discapacitat: La discapacitat s'acreditarà mitjançant certificat complet expedit per l'òrgan competent de la conselleria competent en matèria de diversitat funcional o òrgan equivalent d'una altra comunitat autònoma. Sense perjuí de l'informe d'aptitud que emeta el Servei de Vigilància de la Salut de l'IVASS, haurà d'adjuntar-se a la sol·licitud un certificat de capacitats a l'efecte de demanda d'ocupació, i certificat de compatibilitat laboral emesos pel Centre d'Avaluació de Persones amb Diversitat Funcional.  
  
4. Els annexos inclosos en l'apartat 2 del present article, una vegada remesos a través de la pàgina bolsaempleoivass.es, s'hauran d'imprimir i presentar degudament signats en els següents registres:  
IVASS Elx Alacant. Carrer Emilio Hernández Selva, número 117. Elx (Alacant), 03719.  
IVASS València. Avinguda del Port, número 108. València, 46474.  
IVASS Castelló. Carrer de les Adoberies, número 43, baix. Castelló de la Plana, 12776.  
Oficines Prop Alacant:  
- Alacant - C. Churruca, 29, 03959.  
- Alacant - Rambla de Méndez Núñez, 41, 03481.  
- Benidorm - Foietes, Colònia de Madrid, av. Beniardà, 61, 03149.  
- Elx, pl. de la Mercé, 5, 03878.  
- Elda, pl. Constitución, 1, 03907.  
- Orihuela, c. López Pozas, s/n, 03205.  
- Torrevieja, C. Hermanos Bazán, 6, baix, 03692.  
Oficines Prop Castelló:  
- Germans Bou - Castelló de la Plana, av. Germans Bou, 47, 12334.  
  
- Carrer Major núm. 76 - Castelló de la Plana, 12100.  
- Avinguda del Mar - Castelló de la Plana , av. del Mar, 16, 12870.  
- Vila-real, c. Josep Ramón Batalla, 38, 12900.  
- Vinaròs, plaça de Jovellar, 2, 12319.  
- Segorbe, plaça del Almudín, 1, 12629.  
Oficines Prop València:  
- Gregorio Gea I - València, c. Gregorio Gea, 27, 46961.  
- Gregorio Gea II - València, c. Gregorio Gea, 14, 46985.  
- Centre - València, av. Baró de Càrcer, 36, 46939.  
- Alzira, pl. Casassús, 1, 46808.  
- Ontinyent, c. Mayans, 19, 46738.  
- Port Sagunt, pl. Ramón de la Sota, s/n (Edifici Rotonda), 46182.  
  
- Requena, pl. Consistorial, 2, 46846.  
- Safor (Gandia), av. República Argentina, 28, 46980.  
- Sagunt, camí Reial, 65-67, 46812.  
- Xàtiva, albereda de Jaume I, 35, 32, Xàtiva, 46761.  
- Ciutat administrativa 9 d'Octubre, c. Castán Tobeñas, 77, torre 1 i 4.  
També es podran presentar les annexos en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Els terminis per a presentar aquesta documentació seran per a les categories de cuidador/a del 2 de maig de 2017 al 15 de maig de 2017.  
Els terminis per a presentar aquesta documentació seran per a la resta de categories convocades del 16 de maig de 2017 al 29 de maig de 2017.  
5. La documentació presentada via telematica (apartat 3 del present article) acreditativa de la titulació, i/o mèrits, etc., haurà de ser fidel reflex de l'original, la declaració responsable acreditativa de la qual haurà de firmar-se en l'annex III, sense perjudici que la justificació acreditativa d'aquest requisit puga ser requerida en qualsevol moment per l'entitat, abans o durant la contractació.  
6. Les persones interessades hauran de facilitar obligatòriament, en la sol·licitud, telèfon mòbil, adreça i correu electrònic, a l'efecte de realitzar les comunicacions oportunes. Serà opcional incloure telèfon fix, o un segon número de telèfon mòbil.  
La informació s'haurà d'incloure en la sol·licitud d'inscripció a la present borsa de treball temporal.  
7. Els models de sol·licitud d'inscripció i el full d'autobaremació a què es refereixen els punts precedents s'adjunten com a annex I i II a la present resolució.  
Els mèrits que no s'acrediten del mode establit en la present resolució no seran valorats. Els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa. Tota aquella documentació o sol·licitud aportada fora de termini no es baremarà.  
8. La consignació de dades falses, o la falsedat de la documentació aportada comportarà l'exclusió de la borsa corresponent, sense perjudici de les mesures legals oportunes corresponents.  
En el cas del full d'autobaremació, comportarà l'exclusió de la borsa, en el cas de comprovar-se que les dades consignades en aquella, no podent interpretar-se d'una altra forma, són manifestament falses.  
9. En el cas que un mateix candidat/a opte a la seua inclusió en més d'una categoria de la borsa de treball temporal, haurà d'aportar una sol·licitud per cada una de les categories, així com còpia de la documentació en totes i cada una de les sol·licituds.  
  
Novè. Admissió de sol·licitants i baremació de mèrits  
1. La comissió de seguiment examinarà les sol·licituds que s'hagen presentat, comprovarà si els requisits exigits i mèrits al·legats han sigut justificats degudament i, finalment, atribuirà la puntuació que a cada sol·licitant corresponga, conformement al barem que siga aplicable i procedirà a l'ordenació del personal en la borsa d'acord amb la puntuació obtinguda.  
En el cas que el nombre de sol·licituds que es presente siga molt nombrós en relació als llocs que es preveja cobrir, la comissió de seguiment podrà establir, de forma motivada, el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen la puntuació mínima que es determine, segons l'autobarem presentat. La resta de sol·licituds seran examinades només si es considera necessari per la comissió amb vista a una possible extinció i/o ampliació de la borsa.  
2. Aquesta comissió, finalitzat el tràmit anterior, formularà seguidament proposta amb la relació de sol·licitants a admetre i, si escau, a excloure. En el primer supòsit s'indicarà la puntuació obtinguda, i en cas de proposta d'exclusió, s'indicarà el motiu.  
3. A la vista de l'anterior proposta i sense perjudici d'efectuar les modificacions que en dret estime procedents, el director general dictarà resolució aprovant provisionalment la relació de persones admeses i excloses, expressant la puntuació total o el motiu d'exclusió i concedint un termini de deu dies, a partir del següent al de la publicació en la pàgina bolsaempleoivass.es, així com perquè les persones interessades puguen al·legar el que estimen convenient al seu dret i, si escau, esmenar o completar la seua sol·licitud o documentació, aportant les proves pertinents.  
4. Examinades les al·legacions i proves aportades, la referida comissió formularà proposta al director general, que dictarà resolució, que es publicarà en la pàgina bolsaempleoivass.es, aprovarà amb caràcter definitiu la relació de persones admeses, amb expressió de la seua puntuació, i la relació de persones excloses, si n'hi haguera, amb indicació del motiu.  
5. La resolució a què es refereix el paràgraf anterior es dictarà i publicarà dins del termini de sis mesos a comptar des de l'endemà de la publicació de la convocatòria de la borsa corresponent.  
6. Per a tots els terminis a què es fa referència en la present resolució, s'estableix com a dies hàbils de dilluns a divendres, excepte aquells que per calendari siguen festius.  
  
Deu. Selecció d'aspirants  
Per a l'exercici temporal d'un lloc de treball se seleccionarà, entre les persones que formen part de la borsa de què es tracte, a qui corresponga per ordre de preferència, segons la puntuació obtinguda, segons el règim de funcionament establit en l'article onze de les presents borses.  
  
Onze. Règim de funcionament de les borses  
1. Sense perjudici dels tràmits administratius i pressupostaris que, si és el cas, escaiga, el centre que requerisca la provisió temporal d'un lloc de treball que reunisca les característiques que es determinen en la present resolució, mitjançant la borsa corresponent, ho sol·licitarà al director general indicant el número, denominació i característiques del lloc a proveir, la causa que motiva la necessitat i la durada que raonablement es preveja a l'exercici provisional esmentat, adjuntant l'informe justificatiu de l'òrgan de què depèn el lloc.  
2. A la vista de la petició esmentada, s'iniciarà el procediment pertinent i, una vegada seleccionada la persona, se li notificarà per un dels mitjans establits en l'apartat 4 del present article la destinació provisional a què se l'adscriurà, i se li concedirà un termini no inferior a 24 hores perquè accepte la destinació oferida, sempre que l'inici del contracte estiga previst en un termini superior de temps. En el cas que siga inferior a 24 hores, el període de temps des de l'oferta fins a la data d'inici del contracte, se seguirà l'ordre de llista per a oferir els contractes, sense constar penalització per la renúncia a aquell. Es farà constar el sistema de comunicació empleat per a contactar amb la persona interessada.  
3. Les contractacions es realitzaran seguint el lloc que ocupe en la borsa de treball de la categoria sol·licitada, respectant l'ordre cronològic de les sol·licituds de cobertura dels llocs pels centres de treball.  
  
En cas d'acceptar el contracte, suposarà el seu pas automàtic a la situació d'actiu (A), segons es defineix en l'article dotze.  
Transcorregut l'indicat termini sense que haja sigut possible la comunicació amb la persona interessada per un dels mitjans indicats, s'entendrà que passa a la situació de no disponible provisionalment (NDP) indicat en l'article dotze.  
Transcorregut el termini concedit per a l'acceptació del lloc oferit sense que la persona interessada haja comparegut al centre a prestar serveis, no haja acceptat el lloc sense concórrer els supòsits de justificació, o bé haja rebutjat expressament o tàcitament la destinació, passarà a la situació de no disponible per penalització (NDPE), indicat en l'article dotze, i seran penalitzats amb un mes d'exclusió en aquesta i en totes les borses on estiga inscrit.  
El mateix efecte produirà quan els qui, ocupant una substitució, rebutgen de continuar exercint-la.  
Els qui rebutgen dues vegades una oferta de substitució, tant amb caràcter previ com a posterior a la contractació, seran penalitzats amb l'exclusió de la borsa per un període de dos mesos en la borsa d'aqueixa categoria i en totes les borses on es trobe inscrit o inscrita.  
El mateix efecte produirà quan els qui, ocupant una substitució, rebutgen continuar exercint-la.  
Aquelles persones que rebutgen tres vegades una substitució tant amb caràcter previ com posterior, seran eliminades definitivament d'aqueixa borsa i seran penalitzades amb tres mesos d'exclusió en la resta de les borses.  
El mateix efecte produirà quan els qui, ocupant una substitució, rebutgen continuar exercint-la.  
Finalment, per tant, el lloc s'oferirà a qui per torn li corresponga, que estarà en la borsa amb la situació de disponible (D) amb les mateixes formalitats ja indicades.  
4. Les notificacions a les persones interessades es realitzaran utilitzant els mitjans adequats, en funció de la urgència de la provisió temporal, i s'entendran com a vàlids els sistemes a través de telèfon, carta, missatge SMS, o correu electrònic facilitats, amb les garanties suficients i es dirigiran als respectius domicilis, telèfons, correus que hagen designat a aquests efectes. De manera preferent s'utilitzarà telèfon mòbil, i correu electrònic en cas que no siga possible contactar per telèfon amb la persona interessada.  
5. En el moment que es produïsca un canvi en les dades de contacte inscrites en la borsa de treball, serà responsabilitat del candidat comunicar a la comissió de seguiment qualsevol variació de les dades aportades en la sol·licitud. En cas de no efectuar-ho, s'entendran com a vàlides les notificacions efectuades amb les dades facilitades en la sol·licitud.  
  
6. No obstant el que disposa el número anterior, no es perdrà l'ordre de precedència en la borsa ni es penalitzarà quan la persona interessada al·legue per escrit causa justificada o de força major per a la seua incompareixença o rebuig establides en l'article onze, i quedarà en situació de no disponible per causes justificades (NDJ).  
7. En cas de contractacions urgents en què es comunica amb menys de 24 hores el termini per a iniciar la contractació laboral temporal, no es farà la penalització en la borsa en cas de rebuig del contracte.  
  
8. Mentre s'estiga realitzant una substitució, no es podrà optar a una altra de superior o la mateixa categoria, exceptuant el cas d'estar realitzant una substitució a temps parcial, i en aquest cas se li haurà d'oferir la substitució a temps complet, únicament per al cas de contractes de durada que, anteriorment a la seua cobertura, quede acreditada la durada mínima de quatre mesos, sense reserva del lloc, tenint en compte l'ordre de puntuació de la borsa.  
9. La cobertura de places de temps complet vacants, s'oferirà amb caràcter previ, al personal fix que ho sol·licite per ordre d'antiguitat, i si no hi ha candidats o candidates, s'oferirà a la borsa de millora.  
  
Amb posterioritat, s'oferirà al personal que ocupa una plaça vacant a temps parcial per ordre de puntuació en la borsa, i sense reserva de lloc de treball.  
Finalment s'oferirà a la borsa de substitució seguint la seua puntuació.  
Respecte al personal que ocupa una plaça vacant a temps parcial, s'inclourà també el personal que estiguera realitzant una contractació a temps complet en els centres de Torrefiel, Carlet i Cullera, i tenen suspés el seu contracte vacant a temps parcial, amb reserva de lloc.  
  
10. Finalitzada la vigència del contracte temporal, la persona es reintegrarà a la borsa de treball que li corresponga, en el lloc immediat següent a l'últim en ordre de puntuació que existisca el dia del cessament. En cas de produir-se dos o més cessaments el mateix dia, l'ordre de reincorporació respectarà la major puntuació de les persones interessades.  
  
Dotze. Situacions en les borses de treball  
Els integrants de les distintes categories de les borses de treball que es constitueixen, podran estar en qualsevol de les situacions següents:  
  
1. Actiu (A):  
Quan el sol·licitant es trobe vinculat a l'IVASS mitjançant qualsevol contracte temporal.  
2. Disponible (D):  
 Quan el sol·licitant es trobe a l'espera de rebre qualsevol contracte temporal.  
3. No disponible voluntari (NDV):  
Les persones sol·licitants incloses en les distintes categories de les borses de treball podran sol·licitar el seu pas a la situació de no disponible voluntari, d'una o diverses de les categories de les borses, a petició pròpia presentada amb quinze dies d'antelació a la data d'inici de la situació esmentada. La durada mínima d'aquesta situació serà d'un mes, transcorregut el qual podran sol·licitar la seua reactivació en qualsevol moment, reactivació que tindrà efectes a partir dels trenta dies de la seua presentació.  
Igualment les persones sol·licitants incloses en les distintes categories de les borses de treball hauran de sol·licitar el seu pas a situació de no disponible voluntari en la/les categoria/es en què s'haja inscrit, en els supòsits d'obtenció d'una contractació en qualsevol altra administració pública o contracte en el sector privat; i poden sol·licitar la seua reactivació a la seua finalització, que tindrà efectes en el mateix termini fixat en el paràgraf anterior.  
4. No disponible provisionalment (NDP):  
Aquesta situació, que es declararà d'ofici, es produirà quan la persona interessada seleccionada no haja contestat a la comunicació, efectuada per un dels mitjans establits, en el termini de 24 hores des d'aquella.  
  
En el termini dels cinc dies següents a la comunicació no resposta, la persona interessada haurà de posar-se en contacte amb l'entitat, i justificar la falta de resposta, i en cas de no estar justificada, es passarà a la situació de no disponible per penalització que escaiga, en funció de les anteriors renúncies que hi consten.  
5. No disponible per penalització (NDPE):  
Aquelles persones que, després d'haver sigut avisades d'un contracte, amb constància de la seua recepció per la persona interessada, no compareguen en el termini concedit per a formalitzar-lo, o hi renuncien sense concórrer cap de les causes justificatives, per a la primera renúncia romandran un mes excloses en aquesta i en totes les borses on estiguen inscrites; per a la segona renúncia comportaran la penalització amb dos mesos d'exclusió en aquesta i en la resta de les borses on estiguen inscrites; i per a la tercera renúncia comportaran l'exclusió definitiva d'aquesta borsa i penalitzades amb tres mesos d'exclusió en la resta de les borses.  
Quan es produïsca tal situació, es comunicarà per escrit a la persona interessada, a fi que al·legue el que crega oportú en defensa dels seus interessos, advertint-la que si no justifica documentalment i fefaentment els motius pels quals no ha formalitzat el contracte, en el termini de deu dies hàbils des de la recepció de la notificació, aquesta passarà a ser definitiva i inamovible fins a finalitzar els terminis establits en el paràgraf anterior.  
Idèntic règim serà aplicable al personal que renuncie a continuar prestant serveis en virtut d'un contracte ja formalitzat.  
En aquesta situació no se li podrà oferir cap contracte, excepte situacions excepcionals en què s'esgoten íntegrament els llistats. Per a aquest supòsit, el temps mínim de permanència en la situació de no disponible per penalització serà d'un mes.  
6. No disponible per causes justificades (NDCJ):  
Es trobaran en aquesta situació les persones candidates en supòsits de permís per maternitat, paternitat i adopció, el compliment d'un deure públic inexcusable, causes de força major i lactància. En cas de risc durant l'embaràs i la resta de supòsits previstos en la Llei 39/1999, de 5 de novembre, de conciliació de la vida familiar i laboral.  
  
Igualment, es consideraran justificades les renúncies a contractes en els casos d'incapacitat laboral per malaltia.  
Per a comunicar l'extinció de la causa justificativa, el candidat o la candidata haurà de comunicar-ho a la comissió de seguiment i passarà a la situació de disponible als set dies de la comunicació esmentada.  
  
Tretze. Baixa automàtica, exclusió, renúncies, canvi d'ordre i suspensió en la categoria de la borsa  
1. Es produirà la baixa automàtica i exclusió en la corresponent borsa de treball en els supòsits següents:  
a) La falta d'acceptació del contracte per causa injustificada després de la penalització de la tercera renúncia, segons allò que s'ha regulat en el funcionament de les borses de treball temporal.  
b) La falta de presentació injustificada de la documentació requerida per a la formalització del contracte.  
c) La no-superació del període de prova de la categoria.  
d) Informe desfavorable emés pel/per la responsable del centre, fundat en l'avaluació negativa de l'exercici en el contracte immediatament anterior.  
L'informe esmentat haurà de ser presentat a la comissió de seguiment de les borses de treball, que el traslladarà a la persona interessada i se li concedirà un termini d'al·legacions de cinc dies.  
A la vista de tot això, es decidirà per l'entitat la mesura a adoptar segons els fets, que serà comunicada a la persona interessada.  
Podrà adoptar-se, en funció dels fets, l'exclusió de la borsa en la categoria corresponent o bé l'exclusió de treballar en el servei on s'haja produït l'incident.   
e) La falta d'aptitud per al treball dictaminada pel Servei de Vigilància de la Salut de l'IVASS durant el període de vigència de les borses. La falta d'aptitud esmentada es comunicarà a la comissió de borses i de salut, i es remetrà escrit d'exclusió a la persona interessada.  
f) Per compliment de l'edat ordinària per a la seua jubilació, sempre que la persona treballadora afectada tinga cobert el període mínim de cotització i que complisca els altres requisits exigits per la legislació de Seguretat Social per a tenir dret a la pensió de jubilació, en la seua modalitat contributiva.  
g) Per falsedat ja siga falta inicial o sobrevinguda d'algun dels requisits exigits o de les circumstàncies al·legades per a la seua inclusió i permanència en la borsa.  
h) Per no sol·licitar l'activació en la borsa, quan escaiga.  
i) Per sanció disciplinària molt greu consistent en acomiadament, separació definitiva del servei o inhabilitació per a prestar serveis en l'esmentada categoria.  
2. Es considerarà renúncia justificada al lloc de treball que se li ofereix sense decaure en l'ordre de la corresponent borsa, les causes següents:  
a) La incapacitat temporal derivada de malaltia comuna, accident no laboral, accident de treball i de malaltia professional, risc d'embaràs, maternitat o lactància, durant el temps que dure aquesta. Per a això, s'aportarà el justificant mèdic acreditatiu l'endemà immediatament hàbil.  
b) La renúncia a un contracte en què haja que incorporar-se en el mateix dia en què s'ofereix. En aquest cas no se li'n podrà oferir cap altre fins al següent dia hàbil.  
c) Per força major en la seua incompareixença, o compliment d'un deure inexcusable, justificant l'extrem esmentat, que serà valorat per la comissió de seguiment, als efectes de considerar-se com a renúncia justificada.  
Finalitzades les causes de renúncia justificades en els apartats anteriors, haurà de presentar sol·licitud escrita d'activació en borsa en el termini màxim de set dies des de la seua finalització, dirigida a la comissió de seguiment.  
L'activació produirà efectes transcorreguts set dies des de l'endemà de la presentació.  
3. Regirà el canvi d'ordre i alteració de la puntuació de la borsa de treball en els supòsits següents:  
a) Les persones amb contracte laboral temporal que mitjançant successius contractes no aconseguisquen el període mínim de 365 dies treballats, no causaran baixa ni veuran alterat el seu ordre en la borsa corresponent fins que no haja transcorregut el període esmentat, sempre que no hagen sigut penalitzades, sancionades o excloses per altres causes. Transcorregut aquell període passaran a l'últim lloc de la llista.  
b) El personal que estiguera ocupant un lloc de treball a temps parcial, no perdrà la seua activació en borsa de treball, seguint en el mateix lloc per puntuació.  
4. La incoació d'un expedient disciplinari i/o procés penal comportarà que no podrà oferir-se contractació durant la tramitació de l'expedient o procés penal. L'eventual obtenció de contractació queda condicionada a la resolució que pose fi a l'expedient o procés.  
  
  
Catorze. Barem de mèrits  
Per a l'assignació de puntuació en la fase de baremació, es tindran en compte els mèrits següents:  
1. Temps treballat:  
La puntuació màxima que es podrà obtenir en aquest apartat serà de 70 punts.  
a) Per cada mes de treball en l'IVASS, en la mateixa categoria en què se sol·licita ocupació temporal: 0,30 punts.  
b) Per cada mes de treball en l'IVASS, en distinta categoria d'aquella que se sol·licita: 0,15punts.  
c) Per cada mes de treball en altres entitats públiques i en entitats privades del sector de la discapacitat intel·lectual en la mateixa categoria en què se sol·licita ocupació temporal (excepte per a la categoria de cuiner, que podrà ser en qualsevol entitat privada): 0,10 punts.  
Es puntuarà com a temps treballat el període d'excedència per atenció de familiars.  
Per a justificar el temps treballat, en l'IVASS s'haurà d'aportar un certificat de vida laboral original (que expedeix la Tresoreria de la Seguretat Social).  
Per a justificar el temps treballat en entitats públiques i privades s'haurà d'aportar un certificat de vida laboral original (que expedeix la Tresoreria de la Seguretat Social), i un certificat de temps de treballat on conste categoria, i temps treballat. Per a saber si el temps treball té o no relació amb el lloc de treball, s'haurà d'aportar una còpia dels contractes i certificat d'empresa amb descripció de les funcions desenvolupades. El temps treballat es computarà fins al 31 de desembre de 2016.  
  
2. Valencià:  
Fins a un màxim de 4 punts, prèvia acreditació d'estar en possessió del corresponent certificat emés o homologat per la Junta Qualificadora de Coneixements de Valencià, d'acord amb l'escala següent:  
  
Oral: 1 punt  
Elemental: 2 punts  
Mitjà: 3 punts  
Superior: 4 punts  
Els punts per l'acreditació de coneixements de valencià no són acumulatius.  
3. Diversitat funcional:  
- Quan el grau de diversitat funcional siga igual o superior al 33 per cent: 2,50 punts.  
- Quan el grau de diversitat funcional siga igual o superior al 65 per cent: 5,00 punts.  
La discapacitat s'acreditarà mitjançant certificat complet expedit per l'òrgan competent de la conselleria competent en matèria de diversitat funcional o òrgan equivalent d'una altra comunitat autònoma, resolució de l'Institut Nacional de Seguretat Social en què es reconega la condició de pensionista per incapacitat permanent total, absoluta o gran invalidesa, o resolució del Ministeri d'Hisenda o del Ministeri de Defensa en què es reconega una pensió de jubilació o retir per incapacitat permanent per al servei.  
Sense perjudici de l'informe d'aptitud que emeta el Servei de Vigilància de la Salut de l'IVASS, haurà d'adjuntar-se a la sol·licitud certificat de capacitats a l'efecte de demanda d'ocupació, i certificat de compatibilitat laboral emesos pel Centre d'Avaluació de Persones amb Diversitat Funcional.  
4. Quan l'aplicació del barem produïsca empats, aquests es dirimiran per la millor puntuació que s'obtinga seguint l'ordre preferent de cada apartat, segons la numeració de menor a major que tenen assignada. Si així i tot persistira l'empat, se seguirà l'ordre per la data d'entrada i ordre del registre de la sol·licitud d'inscripció a la borsa.  
  
  
Quinze. La comissió de seguiment de les borses de treball temporal  
1. La comissió de seguiment de les borses de treball temporal estarà formada de forma paritària per representants de l'IVASS i de les organitzacions sindicals integrants de la mesa de negociació de l'IVASS en proporció a la seua representativitat.  
La comissió tindrà caràcter d'òrgan de seguiment de la constitució i funcionament de les borses, així com de fòrum tècnic de participació sindical en les qüestions relatives a aquestes, sense perjudici de les competències atribuïdes legalment als fòrums de negociació col·lectiva.  
  
2. Correspondrà a la comissió de seguiment el següent:  
2.1. Comprovar i avaluar els mèrits de les i els aspirants en els processos de constitució de les borses.  
2.2. Elevar proposta dels llistats ordenats provisionals i definitius d'integrants de les borses de candidats i candidates al director general de l'IVASS.  
2.3. Conéixer periòdicament (establint en principi el termini d'un mes), de l'estat de les borses i els llocs adjudicats, que inclourà categoria, data d'inici i cessament de cada contracte, així com les modificacions que s'hi produïsquen.  
I sempre que siga requerida la convocatòria de la comissió per alguna de les parts.  
2.4. Debatre a nivell tècnic, així com preparar la redacció de possibles acords, en aquelles qüestions relatives a borses.  
2.5. Informar la resolució de les reclamacions que es formulen en aquesta matèria, els assumptes en què reglamentàriament ha de ser sentida, així com sobre qualsevol qüestió relacionada amb la seua comesa, a proposta de l'IVASS o de les organitzacions sindicals representades en la comissió.  
2.6. Mediar, amb caràcter obligatori i no vinculant, en un termini no superior a deu dies, entre l'IVASS i les organitzacions sindicals representades en la comissió, amb anterioritat a la iniciació de qualsevol procediment judicial per qüestions relacionades amb la seua comesa.  
  
2.7. Proposar les mesures que crega oportunes per a la formació i gestió de les borses, criteris d'exclusió, fixació de l'àmbit, així com la creació de comissions de seguiment específiques per a borses determinades.  
3. Per a complir amb la seua comesa, la comissió podrà demanar i obtenir la informació pertinent de l'IVASS.  
4. L'IVASS nomenarà directament a les i els integrants de la comissió que han d'actuar en representació de l'empresa i, a proposta de les respectives organitzacions sindicals, les persones representants que han d'actuar en nom d'aquelles, tots elles amb els seus suplents, i designarà entre els primers els qui han d'exercir les funcions de presidència i secretaria.  
5. Als efectes de la vàlida constitució de la comissió, així com de l'adopció d'acords en aquells assumptes que requerisquen la majoria de vots, i siga quin siga el nombre de membres que actuen en representació de l'IVASS, aquesta disposarà d'un nombre de vots igual al que resulte de sumar els de les organitzacions sindicals, i el president exercirà el vot diriment en cas d'empat.  
6. Correspon al president o presidenta de la comissió la facultat de convocar reunions i fixar l'ordre del dia, per pròpia decisió o a proposta de qualsevol dels seus membres en el termini de set dies hàbils des de la recepció de la sol·licitud.  
  
Setze. Efectes de la constitució de les borses  
Les borses de treball convocades han sigut negociades en CIVE de conformitat a l'article 4 del II Conveni col·lectiu per al personal al servei del CONVASER-València.  
La constitució de nova borsa produirà l'extinció de la precedent del mateix àmbit i la mateixa categoria.  
Així mateix, amb la present convocatòria es produirà l'extinció de la borsa que es va crear de manera excepcional, per a cobrir els llocs en els centres de Torrefiel, Carlet i Cullera, de les categories que es convoquen.  
Així mateix, quan no siga possible cobrir un lloc mitjançant borsa de substitució, per esgotament d'aquesta, per inexistència d'una borsa per a la categoria esmentada, o quan l'exercici d'algun lloc requerisca una idoneïtat adequada quant a l'especialitat de les seues funcions, amb caràcter excepcional i quan siga urgent la necessitat, s'ajustarà al procediment abreujat de provisió de llocs establit en l'entitat per als casos citats, i en cas de no estar determinat, s'acordarà amb la comissió de seguiment de les borses de treball, de conformitat a la normativa que siga aplicable.  
  
Dèsset. Borses preexistents  
Les borses de treball existents el dia de publicació d'aquesta convocatòria seguiran en vigor fins que es constituïsquen les del respectiu àmbit i categoria/es que han de substituir-les.  
Recursos:  
Contra la present resolució, que posa fi a la via administrativa, podrà interposar-se recurs contenciós administratiu davant dels òrgans jurisdiccionals contenciosos administratius de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa; i potestativament, podran interposar el recurs de reposició en el termini d'un mes davant del director general, de conformitat amb els articles 123 i 124 de la referida Llei 39/2015.  
  
València, 20 de març de 2017.- El director general de l'IVASS: Àngel Bonafé Osca.